***Páll Zoltán***

***COMPASS – Iránytű az információhoz (az MTA KIK EISZ új információszolgáltató adatbázisa)***

***COMPASS ADATBÁZIS.*** Elérése: http://compass.mtak.hu

A Compass egy dinamikus, interaktív, reszponzív PC-re és mobileszközre optimalizált információs portál. ***A KEZDET***. Rengetegszer tették fel az EISZ-koordinátorok, kutatók vagy végfelhasználók kérdésként: - Hol fizetnek elő xyz adatbázisra? - Milyen abc témájú adatbázisok fizethetők el?

Az EISZ adatok jók kiindulásnak, de közel sem fedik le az összes magyar adatbázist és/vagy előfizető intézményt. Így született az ötlet (ötletgazdák: az EISZ Titkárság munkatársai), hogy létre kellene hozni egy olyan országos szintű adatbázist, amely az elektronikus formában elérhető, kurrens és archív tudományos adatbázisok listáját összegyűjti, rendszerezi és az egyéni felhasználók számára szabadon hozzáférhetővé teszi hazánkban valamint a határainkon túli magyar nyelvű állománnyal rendelkező intézményekben.

***A COMPASS GYŰJTŐKÖRE*** minden tudományterületet magában foglal. A Compass széles spektrumú adatbázis-gyűjtemény, amely közszolgáltatás jelleggel ingyenes és korlátozás nélküli szabad felhasználást tesz lehetővé bárhonnan - ezzel erősítve az információhoz való egyenlő hozzáférés lehetőségét és csökkentve a területi egyenlőtlenségekből fakadó hátrányokat.

***A COMPASS felhasználója*** lehet bárki, de elsősorban a magyar felsőoktatásban, egészségügyben, nonprofit kutatószférában vagy kulturális intézményekben dolgozók, oktatók, kutatók, tanulók vagy ezekbe az intézményekbe látogatók (walk-in-user).

***A COMPASS FŐOLDAL***-t direkt úgy valósítottuk meg, hogy a felhasználók azonnal elérhessék az adatokat. A Főoldalon valósul meg az adatbázis böngésző funkciója. A gyűjtemény a Google Maps motorját használja, így nagyon hatékony és felhasználóbarát. Ez mind célunk volt. A térkép utcaképig nagyítható, a térképen az intézmények 7-féle (egészségügyi, nonprofit kutató, közkönyvtárak, országos hatáskörű, MTA kutatóközpontok, múzeumok és felsőoktatási intézmények) regisztrált típusban jelennek meg, mindegyik egyedi ikont kapott a könnyebb felismerhetőségért.

Az intézményikonra kattintva pop-up ablakban felugró tartalom jelenik meg (az adatbázisok csoportosított felsorolása).

***A COMPASS SZÁMOKBAN***. 2014. szeptemberi indulása óta 135+ intézményt vettünk be a rendszerbe (többsége EISZ előfizető); 53 regisztrált adatbázist töltöttünk be; 8 hónap előkészület előzte meg az adatbázis publikációját; 4 fős csapat dolgozott a megvalósításon.

***A COMPASS FUNKCIÓIRÓL***. Az egyik legfontosabb része a gyűjteménynek az ***ADATBÁZIS ISMERTETŐK***. Lenyíló szövegmező tartalmazza az adatbázisok fontosabb ismérveit (szolgáltató, direkt link elérés, tárgyszavai, szöveges ismertetője). Az ***ADATBEJELENTŐ ŰRLAP*** az egyik legfontosabb része a honlapnak; a résztvevők online adhatják le az intézményükben elérhető adatbázisok listáját.

Egyetlen adatbázis sem működhet kereső nélkül. A ***COMPASS KERESŐ*** egyszerű és összetett keresést ugyanabban a mezőben teszi lehetővé. A keresőmező a főoldalon található, motorja egy külső javascript alkalmazás, melynek kötött szabályai vannak, ehhez legördülő tartalomként írtunk egy rövid keresési segédletet. ***EGYSZERŰ KERESÉS***: keresés egyszerű, ragozatlan tárgyszóra. Lehetőség van intézmény és adatbázisnévre, valamint városra keresni. Pl. „mathscinet” vagy „Eger” vagy „Eszterházy Károly Főiskola”. Az ***ÖSSZETETT KERESÉS***, mint említettem ugyanabban a mezőben működik, az AND operátor alkalmazásával lehet összekapcsolni a keresőszavakat, pl. „mathscinet” AND „Budapest”.

***A SZERZŐI JOGVÉDELEMRŐL.*** A Szellemi Tulajdon Nemzeti Hivatalánál a COMPASS regisztrációja megtörtént. A bejelentő és a szerzői jog gyakorlója az MTA KIK. A védjegy és a formatervezési minta (magyar és közösségi) védelem bejegyzése folyamatban van.

***COMPASS FEJLESZTÉSI IRÁNYOK.*** 1) Együttműködés az MTMT-vel (a jövőben a Compass-on keresztül lehetővé válhat az adatbázist megalkotó munkatársak nyilvántartása az MTMT-ben). 2) Partnerintézményi kapcsolatok kialakítása. 3) Az adatbázis optimalizálása többféle mobil operációs rendszerre. Jelenleg Androidon működik kifogástalanul, de iOS-re és WP-ra is tervezzük. 4) A keresőrendszer továbbfejlesztése indokolt. A Javascript alkalmazás helyett saját keresőmotor kifejlesztése. 5) Közvetlen átjárás kidolgozása a COMPASS és a nyílt hozzáférésű adatbázisok között. 6) Promóciós tevékenység folytatása. Előadások tartásával, felhasználóképzéssel és a közösségi alkalmazások kihasználásával. 7) Partnerintézményi kapcsolatok kialakítása.

***KÉRDÉSEK és VÁLASZOK***. Köszönöm a figyelmet! Networkshop 2015.